
Sak S 49-03 Godkjenning av PhD-program ved Universitetet i Tromsø

Bakgrunn 

Med utgangspunkt i forskrift for graden PhD vedtatt av styret ved Universitetet i Tromsø 19. juni 2003 har fakultetene/NFH blitt bedt om å komme med forslag til PhD-program. Basert på den foreslåtte justeringen av forskriften (Sak S 47-03) har sentraladministrasjonen endret de innsendte forslagene til PhD-program der de var i strid med denne. Dersom vedtaket i sak S 47-03 skulle avvike fra Universitetsdirektørens innstilling bør Universitetsstyrets vedtak i foreliggende sak gi Universitetsdirektøren fullmakt til å justere de foreslåtte PhD-programmene slik at de blir i overensstemmelse med vedtaket i sak S 47-03. 

Grunnet en svikt i informasjonsflyten fra sentraladministrasjonen til fakultetene foreligger det ikke detaljerte forslag på PhD-program fra Det samfunnsvitenskapelige fakultet og Norges fiskeri​høgskole. PhD-program fra disse vil bli lagt fram for Universitetsstyret for godkjenning ved neste styremøte. Norges fiskerihøgskole har annonsert at de vil gå inn for å opprette ett felles PhD-program ved NFH med ulike studieretninger. Det samfunnsvitenskapelige fakultet vil opprette et PhD-program i psykologi og ett felles PhD-program for de fagene som i dag omfattes av dr.art.- og dr.polit.-studiene. Innenfor dette programmet vil det bli opprettet følgende studieretninger: Arkeologi, filosofi, historie, pedagogikk, planlegging og lokalsamfunnsforskning, religions​vitenskap, sosialantropologi, sosiologi og statsvitenskap.

Universitetsdirektøren gir følgende innstilling til 

vedtak:

Universitetsstyret godkjenner fremlagte PhD-program ved Universitetet i Tromsø. 

Tromsø, 10.09.2003

	Arne Benjaminsen
	

	Universitetsdirektør
	

	
	Geir Gotaas

	
	Fungerende nestleder, Forskningsavdelinga


Vedlegg:

· Phd-program fra Det juridiske fakultet, inkl. følgebrev.

· Phd-program fra Det matematisk-naturvitenskapelige fakultet

· Phd-program fra Det humanistiske fakultet

· Phd-program fra Det medisinske fakultet

